procesaur/Wiki.mk huggingface dataset:
Флоријан Сенешал

Флоријан Сенешал (|Florian Sénéchal; р. ) — француски професионален друмски велосипедист, кој вози за професионалната континентална екипа .
1 Кариера
Возел на Светското друмско првенство 2013. Бил именуван во почетниот состав за Тур де Франс 2015 и на Вуелта а Еспања 2016. Во мај 2018 година бил вклучен во почетниот состав за Џиро д’Италија 2018.
Сенешал ја освоил својата прва професионална трка на Ле Самин на 5 март 2019 година.
2 Достигнувања
;2013
: 1. Краен пласман Околу Јужна Чешка
::1st Бодовен пласман
::1. Етапа 2
: 1. Меморијал Хенрик Ласак
: 4. Париз-Тур за млади
: 6. Тур ди Финистер
: 8. Краен пласман Париз-Арас
;2014
: 6. Краен пласман Четири дена Динкерк
: 8. Краен пласман Ла Тропикал Амиса Бонго
::1. Пласман за млад возач
;2015
: 3. Тро-Бро Леон
: 6. Букл де л’Олн
;2016
: 3. Дварс дор хет Хагеланд
: 3. Ле Самин
: 5. Класик Лоар Атлантик
: 5. Тур де л’Еурометропол
: 8. Краен пласман Тур де Валони
: 10. Краен пласман Три дена Западна Фландрија
;2017
: 4. Ле Самин
: 5. Национално друмско првенство
: 6. Дварс дор хет Хагеланд
: 7. Краен пласман Четири дена Динкерк
: 10. Дварс дор Вландерен
;2018
: 2. Гран Пиемонт
: 2. Дварс дор Вест-Вландерен
: 3. Гран при д’Изберг
: 4. Бриселски велосипедски класик
: 5. Класика де Алмерија
: 6. Минстерланд Џиро
;2019
: 1. Ле Самин
: 2. Тур де л’Еурометропол
: 6. Париз-Рубе
: 6. Курне-Брисел-Курне
: 7. Бинше-Шиме-Бинше
: 9. Класик Бретања
;2020
: 5. Ле Самин
: 10. Омлоп Хет Ниусблад
2.1 Распоред на резултатите на големите трки
Голема трка, 2015, 2016, 2017, 2018, 2019
Џиро, —, —, —, 135, СО
Тур, 135, —, 161, —, —
Вуелта, —, СО, —, —, —
СО = се откажал; — = не учествувал
Референдум во Општина Валандово (2017)

Референдум во Општина Валандово (2017) — референдум на локално ниво кој се одржал во Општина Валандово на 20 август 2017 година..
Првично, Советот на Општина Валандово ја отфрлил иницијативата на граѓаните за распишување референдум, по што граѓанската иницијатива „Спас за Валандово“ пристапила кон собирање на потписи од граѓаните за распишување локален референдум. Потребните потписи за распишување референдум биле успешно собрани, по што Советот на општината распишал референдум за 20 август.
Согласно одлуката на советниците, за одржување на референдумот биле обезбедени милион и 200 илјади денари од буџетот на Општина Валандово.
Овој референдум бил неуспешен поради тоа што не гласале повеќе од половина од вкупниот број на регистрирани гласачи.
1 Поврзано
* Општина Валандово
Носач на звук

Носач на звук е медиум на кој е складиран одреден звук, најчесто музика.
1 Историски развој
Восочните фонографски цилиндри ги претставуваат зачетоците на носачите на звукот. Тие се појавиле во доцните 1880-ти, а нив ги пронашол американскиот пронаоѓач Томас Едисон. На нив била снимена музика во траење од најмногу две минути. Веќе на почетокот на 20 век се појавиле грамофонските плочи - изработени од поливинил и со димензии од 17, 25 и 35 сантиметри. Во 1963 година се појавил нов носач на звукот - аудио касетата, која претставува мала пластична кутија во која се наоѓа магнетофонска лента. Нивниот капацитет на складирање музика изнесувал 45, 60 и 90 минути. Во 1982 година, за првпат се појавиле коммпактните дискови кои претставуваат едне вид дигитални плочи со тркалезна форма. Со развојот на информациската технологија се појавиле нови форми за складирање звук од кои најраспространети се дигиталните формати познати како МР3 и МР4.
Душан Тадиќ

Душан Тадиќ (|Душан Тадић; р. ) — српски професионален фудбалер кој настапува за Фенербахче, како и за репрезентацијата на Србија.Тој примарно игра на левата страна од средината на теренот.
Тој ја поминал својата младост во клубот од родниот град АИК Бачка Топола и ФК Војводина, кој на крајот играл во Лигата на УЕФА Европа со вториот. По две сезони поминати со ФК Гронинген тој се приклучи на Твенте во 2012 година, каде што со добрите игри заработил преселба во англискиот Саутемптон.
Тадиќ има над 40 настапи за Србија, откако го имал своето меѓународно деби во 2008 година и ја претставувал својата земја на Летните олимписки игри 2008 година на машкиот турнир во фудбал.
Јуроајс Класик 2016

Јуроајс Класик 2016 (претходно позната како Ватенфал Класик) — 21. издание на германската велосипедска класична трка Јуроајс Класик. Се одржала на 21 август 2016 година.
Трката била освоена од Кејлеб Јуан во спринт, откако резултатот на Насер Бухани бил поништен поради нерегуларен спринт.
1 Рута
Јуроајс Класик била единствена трка која се одржала во рамките на Светската турнеја во 2016 година.
2 Екипи
Бидејќи Јуроајс Класик е настан од Светската турнеја, сите осумнаесет UCI World Tour екипи биле автоматски поканети и се обврзани да учествуваат на трката. Четири професионални континентални екипи биле дополнително поканети, со што била заокружена главната група од 22 екипи.
3 Извештај од трката
Трката започнала во 11:30 часот по месно време, при што првакот од претходната година Андре Грајпел ја бранел титулата. Од главната група најпрвин се одвоиле шест возачи, а во текот на рутата водечката група се намалила на четворица, возејќи на делумно влажни патишта поради слаби врнежи. Првобитна, водечката група се состоела од Лукас Пестлбергер (BOA), Матео Монтагути (Ag2R), Алесандро Де Марки (BMC), Камил Градек (VAT), Матеј Мохорич (LAM) и Максат Ајазбајев (AST). По 217 километри, групата од четворица била достигната пред целта. Насер Бухани (COF) бил најбрз во завршниот спринт, пред Кејлеб Јуан (OBE), Џон Дегенколб (TGA) и Џакомо Ницоло (TFS). Меѓутоа, поради неправилен спринт титулата на Бухани му била одземена, а Кејлеб Јуан бил прогласен за победник.
4 Поредок
4.1 Завршен пласман
Дварс дор Вландерен 2017

Дварс дор Вландерен 2017 (нарекувана и како Низ Фландрија 2017) — 72. издание на велосипедската еднодневна трка Дварс дор Вландерен, која се одржала на 22 март како десетти настан во сезоната на Светската турнеја. Првпат била вклучена во календарот на Светската турнеја.
Трката била освоена од локалниот возач Ив Ламперт – кој вози за екипата – кој стигнал сам до победа по решавачкото двоење со колегата Филип Жилбер, Алексеј Луценко од екипата и возачот на , Лук Дарбриџ. Ламперт нападнал на 7,5 километри пред целта и на крајот ја освоил трката со 39 секунди пред Жилбер, кој ги победил Луценко и Дарбриџ во спринт за второто место.
1 Екипи
Како нов настан на Светската турнеја, сите UCI World Tour екипи биле поканети на трката, но не биле обврзани да учествуваат. Поради тоа, шеснаесет од осумнаесетте екипи — сите освен и — настапиле на трката. Девет професионални континентални екипи настапиле, со што главната група се состоела од 25 екипи.
2 Рута
Трката започнала во Руселаре и имала растојание од 203,4 километри, завршувајќи во Варегем. Имала долг рамен дел кој ги носел возачите источно од Руселаре кон Варегем; потоа лево од градот и јужно. Кај Авелгем, патеката повторно се враќала на исток до првото искачување, Ниуве Кваремонт, по 92 километри. Потоа следело искачувањето Катенберг, калдрмата кај Холевег и Хагхук, искачувањата на Леберг и Берендрис. По следното искачување, Валкенберг, патеката се враќала назад кон запад и кон целта, со преостанати 70 километри. Наскоро следеле Ајкенберг и Тајенберг, а потоа комбинацијата на Ауде Кваремонт и Патерберг. По завршниот рамен калдрмисан дел, Варенстрат, патеката одела на север за завршните три брда: Восенхол, Холстрат и Нокереберг. Од врвот на Нокереберг имало уште 10 километри до целта во Варегем.
2.1 Категоризирани искачувања и калдрми
+ Искачувања и делови со калдрма на Дварс дор Вландерен 2017
, Име, Растојание од, Подлога, Должина(метри), Наклон (%)
Почеток(), Крај(),,
1, Ниуве Кваремонт, 90,7, 112,7, асфалт, 2000, 4,2%, 8%
2, Катенберг, 110,1, 93,3, асфалт, 740, 5,9%, 8,2%
–, Холевег, 110,8, 92,6, калдрма, 1500, —
–, Хагхук, 119,5, 83,9, калдрма, 1700, —
3, Леберг, 122,4, 81,0, асфалт, 700, 6,1%, 14%
4, Берендрис, 126,6, 76,8, асфалт, 900, 7,2%, 14%
5, Валкенберг, 131,6, 71,8, асфалт, 540, 8,1%, 12,8%
6, Ајкенберг, 144,4, 59,0, калдрма, 1250, 5,8%, 10%
7, Тајенберг, 150,1, 53,3, калдрма, 530, 6,6%, 15,8%
8, Ауде Кваремонт, 167,9, 35,5, калдрма, 1500, 4%, 11,6%
9, Патерберг, 171,4, 32,0, калдрма, 365, 12,9%, 20,3%
–, Варенстрат, 177,2, 26,2, калдрма, 2000, —
10, Тигемберг, 182,1, 21,3, асфалт, 1400, 6,5%, 9%
11, Холстрат, 186,5, 16,9, асфалт, 1000, 5,2%, 12%
12, Нокереберг, 194,0, 9,4, калдрма, 500, 5,7%, 6,7%
–, Херлегемстрат, 196,7, 6,7, калдрма, 800, —
3 Поредок
3.1 Завршен пласман
Здолниште

Здолниште — долен дел од облеката кој денес најчесто го носат жените. Здолништата имаат конусен облик, се носат околу струкот и покриваат дел или цели нозе. Здолништата најверојатно се користеле уште од праисторијата кога облеката не се разликувала меѓу мажите и жените. Познати се машките здолништа, килтови, кои се носат во Шкотска и Ирска.
1 Поделба на здолништата по должина
Низ историјата здолништата најчесто биле долги за што ни сведочат слики, книги и фотографии, сè додека не дошол XX век кој донел револуција во нашето поимање за должината на здолништата и фустаните.
Долго здолниште е она кое достига до подот или скоро до подот
Здолниште до глуждовите или „макси“ — поим кој настанал во 1960-тите години
Здолниште до средината на листот или „миди“, поим кој настанал во 1970-тите години
Мини е здолниште со раб над колена и под средината на бедрото, изумот често ѝ се припишува на велшкиот моден творец Мери Квант.
Микроздолништето е екстремно кратко мини здолниште, од шорцот се разликува по тоа што здолништето по средината нема спој.
Гвендолин Кристи

Гвендолин Кристи (родена на 28 октомври 1978 г.) — англиска глумица и модел. Таа е позната по улогата на воинот Бриен од Тарт во серијата ''Игра на тронови'' и по улогата на Капетан Фазма во франшизата ''Војна на ѕвездите''
1 Филмографија
1.1 Филм
Година, Наслов, Улога, Белешки
2007, ''Хирург на време'', Жртва, Краткометражен филм
2009, ''Имагинариумот на Доктор Парнасус'', Купувач
2013, ''Нулта теорема'', Жена во реклама
2015, ''Игрите на гладните: Мокингџеј - втор дел'', Командир Лајм
2015, ''Војна на ѕвздите: Силата се буди'', Капетан Фазма
2016, ''Апсолутно фантастични'', Себеси, Кратко појавување
2016, ''Фустанот'', Жената, Краткометражен филм
2017, ''Војна на ѕвездите: Последниот џедај'', Капетан Фазма, ''Постпродукција''
2018, ''Најмрачните умови'', ''Се снима''
1.2 Телевизија
Година, Наслов, Улога, Белешки
2010, ''Седум векови Британија'', Оператор, Епизода: „Age of Ambition“
2012–сè уште, Игра на тронови, Бриен од Тарт, Главна улога
2012–2013, ''Волшебници против вонземјани'', Лекси, 26 епизоди
2017, ''Врвот на езерото'', Миранда Хилмарсон, 6 епизоди
Тарифа (’рт)

Тарифа (|punta de Tarifa) — ’рт на југот на Пиринејскиот Полуостров и најјужна точка во цела континентална Европа. Сместен е во покраината Кадис, Андалусија, на брегот на Гибралтарскиот Проток. Оттука се гледа Мароко.
Ова е јужен крај на некогашниот остров Тарифа (Лас Паломас), денес поврзан со копното со патен насип. Од 1930-тите до 2001 г. на местото имало воени објекти
’Ртот и истоимениот град се наречени по берберскиот војсководец Тариф ибн-Мелик, кој одовде во 710 г. го започнал исламското освојување на Шпанија.
1 Поврзано
* Тарифа (град)
* Кадис (покраина)
Качамак

Качамак, бакрдан, бакрданик или тури-борави — вид традиционално јадење што главно се прави од пченкарно брашно.
Ова јадење спаѓа во традиционалните јадења во Македонија, Србија, Црна Гора, Босна и Херцеговина, Бугарија, и Турција. Во качамакот може да се додаваат разни прилози како што се: сирење, месо, пржена свинска маст, пржена сланина, џимиринки, кисело млеко, слатко млеко, шеќер и кајмак.
За да се заштеди на брашно, се додава компир, кој се вари до неговото распаѓање и се соединува со брашното во хомогена смеса.
Слични јадења како качамакот постојат и во другите краеви на Балканот, но под разни називи како: мамалига, жганци, пура, палента и полента. Во Италија и западните земји постојат слични јадења кои исто така се викаат ''palenta'' или ''polenta'', додека на југот на САД се викаат ''grits''.
1 Галерија
2 Поврзано
* Палента
Терористички напад во Барселона (2017)

На 17 август 2017, се случил терористички напад со комбе кое влетало во толпа луѓе на улицата Лас Рамблас во Барселона, Шпанија. Нападот резултирал со 13 жртви и стотици повредени.
Полицијата соопшти дека се уапсени двајца мажи кои биле поврзани со нападот, додека уште еден маж бил убиен во престрелка со полицијата.
ИСИС ја презеде одговорноста за нападот преку нивната новинска агенција.
Во терористичкиот напад е повреден и еден Македонец кој е вон животна опасност. Повредениот бил во непосредна близина на нападот и се здобил со скршеница на зглобот на ногата.
1 Останати напади
Ден пред и после експлозијата се случиле уште два напади кои полицијата ги поврза со нападот во Барселона на 17 август.
1.1 Експлозија во Алканар
На 16 август, ден пред нападот во Барселона, експлозија уништила една куќа во Алканар и оштетила неколку други во соседството, убивајќи една жена и повредувајќи шест луѓе. Полицијата првично известила дека се работи за несреќа но потоа случајот го поврзале со нападот во Барселона. Маж од Мароко бил повреден во експлозијата и одвезен до болница, каде деновиве ќе биде испитан од страна на полицијата. Во куќата биле пронајдени дваесет канистри на бутан и пропан.
1.2 Напад во Камбрилс
Утрината на 18 август во Камбрилс, автомобил влетал во толпа пешаци. Полицијата застрелала и убила четворица осомничени терористи, а петтиот подлегнал на повредите некое време подоцна. Терористите биле поврзани со нападот во Барселона.
Некои од нив носеле лажни појаси со експлозиви. Еден цивил бил убиен а шестмина други биле повредени, вклучувајќи и турист од Куба и еден полициски службеник.
2 Жртви
+ Жртви по националност, Државјанство, Жртви, Повредени
, 3, 13
, 3, непознато
, 2, 3
, 1, 2
, 1, 0
, 0, 26
, 0, 5
, 0, 4
, 0, 4
, 0, 3
, 0, 3
, 0, 3
0, 2
, 0, 2
, 0, 2
, 0, 1
, 0, 1
0, 1
, 0, 1
, 0, 1
, 0, 1
, 0, 1
, 0, 1
, 0, 1
, 0, 1
, 0, 1
, 0, 1
непознато, 6, 20
вкупно, 16, ~130
Вкупно 16 луѓе (13 во нападот на Лас Рамблас, 1 во Алканар, 1 во Камбрилс и 1 прободен до смрт од напаѓачите) се убиени и 100 повредени (15 со посериозни повреди) од 34 националности во трите терористички напади.
Сеад Колашинац

Сеад Колашинац (роден на 20 јуни 1993 г.) — босански професионален фудбалер кој игра на позицијата лев бек за Арсенал во Премиер лигата и за репрезентацијата на Босна и Херцеговина.
1 Клупска кариера
Колашинац ја започнал својата кариера во клубот во родниот град, Карлсруе. По осум години поминати во Карлсруе, тој се преселил во Хофенхајм, во чии редови бил само една сезона, а потоа бил купен од Штутгарт. Колашинац бил член на Штутгарт само една сезона, и потоа се приклучил на Шалке 04.
1.1 Шалке 04
Откако една сезона бил дел од младинскиот тим на Шалке 04, Колашинац бил промовиран во вториот тим на клубот, Шалке 04 II, кој се натпреварувал во германиските пониски лиги, во регионалната лига запад. Откако одиграл седум натпревари и постигнал два гола за Шалке 04 II, тој бил префрлен во првиот тим. На 15 септември 2012 година, тој дебитирал во Бундеслигата во победата од 2–0 на Шалке 04 над Гројтер Фирт. Во декември 2012 година, Колашинац бил дел од тимот на Шалке 04 кој ремизирал со резултат 1–1 против францускиот Монпелје во Лигата на шампионите. Тоа бил прв натпревар за Колашинац во европските натпреварувања.
Во јуни 2013 година, Колашинац го продолжил договорот со Шалке 04 до јуни 2017 година.
На почетокот на сезоната 2014–15, Колашинац го скинал предниот вкрстен лигамент на неговото десно колено и бил надвор од фудбалските терени околу шест месеци. По закрепнувањето од повредата, Колашинац многу тешко успевал да ја пронајде својата форма и да се избори за првотимскиот статус во клубот.
Колашинац својот прв гол за Шалке 04 го постигнал на 13 декември 2015 година, во ремито од 1–1 против Аугсбург.
Во мај 2017 година, Колашинац донел одлука да не го продолжува договорот со Шалке 04, напуштајќи го клубот по поминати шест години. На крајот на сезоната 2016–17, тој бил изгласан во тимот на сезоната во Бундеслигата.
1.2 Арсенал
На 6 јуни 2017 година, англискиот премиерлигаш Арсенал го потврдил ангажирањето на Колашинац, кој во лондонскиот клуб пристигнал како слободен играч. Тој бил најавен како прво летно засилување за Арсенал за новата сезона.
Колашинац постигнал гол на својот прв натпревар за Арсенал, и тоа против Челзи во Комјунити Шилд натпреварот, кој Арсенал го добил по изведување пенали. Тој дебитирал во Премиер лигата во првото коло од новата сезона, и бил асистент на гол во победата од 4–3 над Лестер Сити.
2 Титули
2.1 Клупски
; Арсенал
* ФА Комјунити Шилд: 2017
2.2 Поединечни
*Бундеслига Тим на сезоната: 2016–17
Ацо Стефановски

Ацо Стефановски (Битола, – , ) – македонски филмски и театарски глумец, член на Народниот театар во Битола од самото негово основање во 1944 година.
Првиот македонски Хамлет, несомнено еден од најретките уметнички поединци со специфичен глумечки сензибилитет и богат творечки потенцијал. Поминувајќи го сиот свој работен век на „штиците што живот значат“ одиграл 250 улоги, главно водечки.
1 Животопис
Ацо Стефановски бил роден во Битола на 10 декември 1922 година, каде го завршил основното и средното образование. Професионалниот ангажман како глумец го започнал со самото формирање на Народниот театар од Битола во 1944 година и сите 40 години од својата глумечка дејност ги поминал во овој театар каде бил незаменлив столб во уметничкиот ансамбл, остварувајќи улоги на високо креативно рамниште.
2 Творештво
Во својот глумечки живот остварил бројни и забележителни театарски и филмски улоги, а исто така режирал и повеќе театарски претстави.
2.1 Поважни театарски улоги
Година, Улога, Претстава, Автор
1958, Скуп, Скуп, Марин Држиќ
1964, Герлах, Заточениците од Алтона, Жан-Пол Сартр
1966, Хамлет, Хамлет, Вилијам Шекспир
1966, Сатин, На дното, Максим Горки
1967, Цар Едип, Цар Едип, Софокле
1967, Максимилијан, Разбојници, Фридрих Шилер
1969, Митке, Коштана, Борисав Станковиќ
1969, Вили Ломан, Смртта на трговскиот патник, Артур Милер
1972, Вујко Вања, Вујко Вања, Антон Павлович Чехов
1972, Аџи Трајко, Бегалка, Васил Иљоски
1972, Борис Попов, Деветтиот бран, Никола Јонков Вапцаров
1975, Фезлиев, Црнила, Коле Чашуле
1982, Таткото, Пеш, Славомир Мрожек
1983, д-р Фауснер, Натемаго на Филозофскиот факултет, Иво Брешан
1983, Илија Чворовиќ, Балкански шпион, Душан Ковачевиќ
3 Филмографија
Година, Филм, Улога
1955, Волча ноќ, /
1958, Мис Стон, /
1967, Македонска крвава свадба, /
1968, Планината на гневот, /
1969, Републиката во пламен, /
1970, Цената на градот, Професорот
1971, Македонскиот дел од пеколот, /
1972, Табакерата ТВ-филм, /
1973, Добра долина ТВ-филм, /
1973, Смилевскиот конгрес ТВ-филм, /
1974, Средба ТВ-филм, Танас
1975, Волшебното самарче ТВ-серија, /
1975, Јад, /
1977, Големата соба ТВ-филм, Трпко
1977, Нели ти реков ТВ-филм, /
1977, Малиот одред ТВ-серија, /
1978, Златни години ТВ-филм, /
1979, Наши години ТВ-серија, Шефот на полицијата
1979, Жена од малтер ТВ-филм, /
1980, Учителот ТВ-филм, /
1980, Двојка ТВ-филм, /
1981, Црвениот коњ, /
1981, Булки крај шините ТВ-серија, /
1981, Стојче ТВ-филм, /
1982, Илинден ТВ-серија, /
1982, Време на летала ТВ-филм, /
1982, Тумба, тумба, дивина ТВ-филм
1983, Записник ТВ-филм, /
1983, Црвениот коњ ТВ-серија, /
1984, Јуначко колено ТВ-серија, /
1984, Нели ти реков, /
1985, На наш начин ТВ-серија, Бимбо
1985, Од зад грб ТВ-филм
4 Награди и признанија
*Награда на Владата на НРМ (1950),
*„11 Октомври“ за животно дело (1979),
*„Стерија“,
*„Златен венец“ на МЕС Сараево,
*Глумец на годината на ревијата „Екран“ (1983),
*Награда на Здружението на драмските уметници на Македонија,
*„4 ноември“ (двапати),
*Повеќе признанија на Театарските игри „Војдан Чернодрински“ во Прилеп.
Алпско-хималајски појас

Алпско-хималајски појас — сеизмички и планинообразен појас кој се состои од низа планински венци и се протега долж јужните делови на Евроазија, од Јава и Суматра преку Хималаите о Средоземното Море до бреговите на Атлантскиот Океан. Ги опфаќа Алпите, Карпатите, Пиринеите, планините на Анадолија и Иран, Хиндукуш и оние во Југоисточна Азија. Претставува второ сеизмички најактивно подрачје во светот, по околутихоокеанскиот појас (Огнениот Појас), со 17% од најголемите земјотреси.
Појасот се образува со постојани тектонски движења како што е алпската планинообразба. Произлегол од затворањето на праокеанот Тетис почнувајќи од мезозоик и кенозоик, како и постепеното судирање на Африканската, Арапската и Индиската со Евроазиската Плоча во северен правец.
1 Поголеми венци
* Кантабриски Планини (Баскиски Планини), Пиринеи, Алпи, Судети, Карпати, Стара Планина и Кримски Планини во Европа;
* Атлас во Северна Африка, Бетски Планини (Сиера Невада и Балеарски Острови), Апенини, Динариди и Егејските Острови (Крит, Карпатос и Родос) во Јужна Европа;
* Понтиски Планини, Кавказ, Ерменска Висорамнина, Алборз, Копетдаг, Хиндукуш, Памир, Тјеншан, Кунлун, Хенгдуан, Индокина (Анамски Планини) и Малајскиот Полуостров и Азија;
* Кипар (Троодос), Таур, Загрос, висорамнината Мекран, Сулејманови Планини, Каракорум, Хималаи, Паткај, Чин, Аракански Планини, Андамани и Никобари во Јужна Азија.
Индонезија е сместена помеѓу Тихоокеанскиот Огнен Прстен по линија на североисточните острови до (и заклучно со) Нова Гвинеја и алпско-хималајскиот појас долж југот и западот од Суматра, Јава и Малите Сундски Острови (Бали, Флорес и Тимор). Земјотресот во Индискиот Океан во 2004 г. недалеку од брегот на Суматра се случил во рамките на алпско-хималајскиот појас.
2 Наводи
; Извори
* — USGS
* — USGS
Асен Даскалов

Асен Даскалов (1899-1925) — револуционер, член на ВМРО.
1 Животопис
Роден е во градот Радомир, Бугарија. Завршил педагошко училиште во Ќустендил. Се зачленил во ВМРО во 1921 година.
Бил назначен за терорист. Во 1921 година влегол во четата на војводата Мито Гузданов и Борис Тиков. Потоа бил назначен за војвода на чета на Организацијата.
На 4 февруари 1923 година се обидел да изврши атентат врз бугарскиот премиер Александар Стамболиски, фрлајќи бомба во Народниот театар во Софија.
На 12 септември 1924 година учествувал во горноџумајските убиства на ВМРО против претставниците на левицата.
Бил убиен во воз на пат кон градот Пловдив.
Кицу Далавир

Кицу Далавир (?-1903) — македонски револуционер, член на МРО / ТМОРО.
1 Животопис
Учествувал во борбите за ослободување на Крушево од турската власт за време на Илинденското востание во 1903 година.
Загинал во борба со турската војска на месноста Слива при одбраната на Крушевската Република.
Мастика (пијалак)

Мастиката — високоалкохолен анасонов напиток. Се конзумира многу ладна. Согласно нормативната база, мастиката е алкохолен пијалак со минимална содржина на алкохол од 47 проценти %, која што е добиена прекку ароматизирање на етилов алкохол од земјоделски производ со анетол, изолиран преку ректификација на етерични масла од ѕвездовиден анасон (Illicium verum), зелен анасон (Pimpinella anissum), морач (Foeniculum vulgare) или од друго растение, кое што ја содржи истата основна ароматна состојка во количество не помалку од 2,5 g/l, шеќер не помалку од 40 g/l, со додавање или без додавање на мастиково масло и/или ароматен дестилат и има специфични органолептични одлики.“
Со додавање на вода или коцка мраз мастиката добива светлосина боја и&#768;, затоа што растворливоста на етилалкохолот или етанолот се намалува. По истата причина со силно ладење атанолот кристализира. Мошне популарен е коктелот од мастика и мента (наречана често „мента“), познат како „облак“ (на таа комбинација е возможно да се додава и течна павлака).
Други пијалаци со вкус на анасон (анетол) се грчкото „Узо“, фрaнцускиот „Перно“, „Рикар“, „Пастис“, шпанското „Анисадо“, италијанската „Самбука“, турската „Јени Ракија“.
Многу луѓе мислат, дека пијалаците со анасон се во суштина исти. Вистината е дека тие се многу слични, но постојат минимални технолошки разлики со малку примеси, коишто создаават минимални разлики меѓу различните видови пијалаци.
Наспроти сличностите, мастиката не треба да се меша со традиционалната анасонова ракија (анасонка), која што е класичен дестилат на ракија (вид ракија, како што се различните овошни ракии како сливова, крушева, лозова), кои вклучуваат анасон.
1 Мастиката во Македонија
Мастиката во Македонија има долга традиција и според некои кажувања, овој пијалак на овие простори се произведува веќе три века. Најдобрата мастика се пече во Струмичкиот регион. Струмичани тврдат дека се прави исклучиво од природни суровини, односно од вински дестилат, анасон и багремов мед. Во минатото се вршени испитувања, кои покажале дека конзумирањето мастика во умерени количини помага во уништувањето на хеликобактери. Од 1990 година струмичката мастика е заштитена како национален бренд.
„Грозд“ - Струмица

Грозд — винарска визба и фабрика за алкохолни пијалаци и сокови од Струмица, Македонија.
1 Историјат
АД „Грозд“ Струмица се занимава со производство и промет на алкохолни и безалкохолни пијалаци. Компанијата постои повеќе од 60 години, односно била основана во 1953 година и ја продолжува традицијата на печење на струмичка мастика позната повеќе од 300 години.
По трансформација на капиталот, Грозд Струмица бил организиран како акционерско друштво во приватна сопственост со основна дејност производство и промет на алкохолни и безалкохолни пијалаци со висок квалитет и богата традиција. АД Грозд Струмица има добиено сертификат за управување со квалитет ИСО 22000: 2005 и сертификат за управување со животната средина ИСО 14001: 2015.
АД Грозд Струмица е респектабилна фирма која соработува со голем број фирми како добавувачи и купувачи и други соработници. Производите се познати и во странство: САД, Швајцарија, Германија, Италија, Србија, Хрватска, Словенија. Стремежот на менаџментот на компанијата е традиционално високиот квалитет на производите да биде најдобар со што ќе се овозможи влез на пазарите ширум Европската унија и надвор од неа.
2 Производство
Производството на „Грозд“ вклучува алкохолни и безалкохолни освежителни пијалаци меѓу кои: познатата струмичка мастика, повеќе сорти на вина, освежителни сокови, а во фаза на изградба е и погон за производство и пакување на вода. Во рамките на претпријатието „Грозд“ е и винаријата, со сопствени лозови насади од околу 700 хектари на прекрасен тероар, каде се одгледуваат скоро сите модерни светски познати и автохтони сорти на грозје, резултирајќи во висококвалитетни и трпезни вина.
Водечкиот производ во производната палета на компанијата е познатата Струмичка мастика која е природен алкохолен пијалак произведена од исклучително природна суровина - најквалитетен вински дестилат од македонското поднебје и природно анасоново семе кое содржи етерични масла кои ја даваат единствената арома на мастиката. Квалитетот и оригиналноста на Струмичката мастика се потврдува со многубројните награди и признанија добиени на домашни и странски саеми и дегустации.
Од палетата на безалкохолните пијалаци се произведува традиционалната Струмка која со специфичната крушкова арома е еден од ретките безалкохолни пијалаци од таков вид кој не е сличен на другите пијалаци. Други безалкохолни пијалаци се: „Липо“ со вкус на лимон и портокал, „Битер лемон“, „Струмка - кола“, како и природната изворска вода - Бела.
3 Галерија
3.1 Вина
4 Поврзано
*Мастика — алкохолен пијалак, во производство на „Грозд“
*Струмка — безалкохолен пијалак, сок во производство на „Грозд“
Никола Даскалов

Никола Даскалов (1877-1903) — македонски револуционер, член на МРО / ТМОРО.
1 Животопис
Роден е во градот Мехомија (Разлог). Завршил духовна богословија во Цариград. Во 1901/02 година бил назначен за учител во градот Неврокоп (Гоце Делчев). Учителствувал и во градот Скопје.
Бил избран за член на скопскиот окружен комитет на ТМОРО во 1902 година. Во окружниот комитет бил назначен за благајник. Со почетокот на Илинденското востание, решил да стане нелегален и да и се придружи на четата на војводата Никола Пушкаров.
Движејќи се од село во село во потрага по четата, паднал во заседа и загинал во судир со турската
војска.
Иван Далкалчев

Иван Далкалчев (1872-1931) — македонски револуционер, член на МРО / ТМОРО / ВМОРО.
1 Животопис
Роден е во селото Владово, Воденско. Завршил петти клас во егзархиската гимназија во Битола. Се зачленил во редовите на ТМОРО во 1898 година. Бил раководител на селскиот револуционерен комитет на Организацијата во неговото родно село.
Учествувал во Илинденското востание во 1903 година и бил избран за член на горското началство во Воденско. Останал во Воденско до 1904 година кога заминал во Бугарија.
Починал во Софија, Бугарија.
Дафко Данаилов

Добри Даскалов (1884 - 1912) — македонски револуционер, член на ВМРО, војвода во Штипско.
1 Животопис
Роден е во селото Горно Трогирци, Штипско. Бил комита во четата на војводата Иван Јанев-Брло.
Од 1923 до 1934 година бил назначен за војвода на ВМРО во Овчеполието.
Починал во градот Штип.
Христо Далкалчев

Христо Далкалчев (1878-1954) — македонски револуционер, член на МРО / ТМОРО / ВМОРО.
1 Животопис
Роден е во селото Владово, Воденско. Завршил богословија во Цариград. Учителствувал во Сер и Гевгелија. Во 1901 година бил избран за член на околискиот комитет на ТМОРО во Гевгелија. Во 1902 година емигрирал во Русија. Завршил медицински факултет во градот Киев во 1911 година. Во 1914 година заминал во Бугарија. Учествувал во Првата светска војна како доктор во 9-тата плевенска дивизија.
Починал во Софија, Бугарија.
Илија Дигалов

﻿
Илија Дигалов (1890 — 1922) — македонски револуционер, член на ВМОРО / ВМРО, војвода во Костурско.
1 Животопис
Роден е во селото В'мбел, Костурско. По зачленувањето во Организацијата бил курир, а за време на Првата балканска војна во 1912 година влегол во четата на војводата Васил Чакаларов. По Балканските војни во 1912/13 година со чета дејствувал во Костурско и Преспанско.
Станал доверлив соработник и соборец на Тодор Александров. Во 1919 година повторно од Бугарија се вратил во Македонија и дејствувал во Битолско, Кичевско и Мариовско.
Во 1922 година бил назначен за војвода на ВМРО во Леринско. Загинал во ноември 1922 година кај селото Глобочени, Преспанско, во судир со грчки жандармериски единици.
Никола Дечев

Никола Дечев (1880-1903) — македонски револуционер, член на Македонската револуционерна организација / ТМОРО, војвода во Велешкиот револуционерен реон.
1 Животопис
Роден во 1880 година, во Стара Загора. Во 1900 година бил секретар во четата на војводата Андон Ќосето, а во 1901 година бил помошник војвода на Христо Чернопеев во Горноџумајско.
Во 1902 година бил назначен за војвода во Велешко. Пред Востанието бил задолжен, заедно со Борис Сарафов, да изготви т.н. Востанички дисциплински устав за Битолскиот револуционерен округ на ТМОРО. Во септември 1903 година повторно се обидел со уште неколкумина војводи и чети да навлезе во внатрешноста на Македонија.
По битка со турската војска кај селото Луково, Кратовско, откако бил тешко ранет, се самоубил.
Тигран Барсегјан

Тигран Барсегјан (роден на 22 септември 1993 г.) — ерменски фудбалер, или од на Слован Братислава и на ерменската репрезентација.
1 Клупска кариера
Роден во Ереван, главниот град на Ерменија, Барсегјан играл во клубовите Банантс, Гандзасар и Мика во Премиер лигата на Ерменија. На 30 август 2016 година, тој потпишал за македонскиот клуб Вардар, каде веќе играл неговиот колега од ерменската репрезентација, Ховханес Хамбарџумјан.
На 24 ноември 2021 година, Барсегјан потпишал за словачкиот клуб Слован Братислава.
2 Репрезентативна кариера
Барсегјан бил дел од составот на репрезентацијата на Ерменија до 21 година во 2014 година. Во 2016 година, тој го одиграл својот прв натпревар за сениорскиот тим на Ерменија.
2.1 Голови за репрезентација
Бр., Датум, Место, Противник, Гол, Резултат, Натпреварување
1., 1 јуни 2016, Карсон, САД, 3–0, 4–0, Пријателски натпревар
2., 6 септември 2018, Ереван, Ерменија, 2–1, 2–1, УЕФА Лига на нации
3., 8 јуни 2019, 3–0, 3–0, Квалификации за Европско првенство 2020
4., 11 јуни 2019, Атина, Грција, 3–1, 3–2
5., 12 октомври 2019, Вадуц, Лихтенштајн, 1–0, 1–1
6., 5 септември 2020, Скопје, Македонија, 1–2, 1–2, УЕФА Лига на нации
7., 28 март 2021, Ереван, Ерменија, 1–0, 2–0, Квалификации за Светско првенство 2022
8., 31 март 2021, 3–2, 3–2
3 Титули
3.0.1 Вардар
* Македонско првенство (1) : 2016-2017
Анасон

Анасон — растение од семејството на штитоцветните (''Apiaceae''). Расте од 0,5 до 1 метар во височина. Расте во областите околу Средоземјето.
1 Особини
* Има гранулести, меки, снегулести влакна покриени со шупливо стебло. Стеблото почнува да се разгранува на 2/3 од височината.
* Цветовите се бели, распоредени во штитасти цветови. Лутуците му се прекриени со ситни влакненца. Растат во китките во облик на извртен чадор. Содржат ароматично масло, така што имаат пријатен мирис.
* Листовите се на дното и се состојат од 3 округлести врежани листови, средни прстенасти листови, а горните крпасто разделени.
* Плодот е во облик на јајце, спрема врвот сушен, а од страна малку стиснат, долгнавест од 3 до 6 милиметри. Бојата од плодовите е светлозелена. Плодот (семе) се употребува и како зачин и како лек.
* Коренот е тенок и вретенест.
Лековитиот дел од плодот, односно зрелото семе се собира само по суво време.
2 Лековито дејство
Анасоновото семе делува против смирување на грчеви, го зајакнува желудникот, подобрува варењето и отстранува штетните сокови од организмот. Исто така ја чисти крвта и ги зајакнува живците. Ги чисти белите дробови, желудникот и бубрезите, ги зајакнува пробавните органи, помага во регулирање на неуредна менструација и несоница.
Исто така се употребува во производство на колачи и слатки, козметика, производство на ликери, како и алкохолни пијалоци, како што е Мастика, Узо, Анасонова ракија
Вистинскиот анасон денес се употребуа во незначителни количини, бидејќи е потиснат од ѕвездестиот анасон којшто има мирис и вкус на анасон, ноботанички не е во никаква врска со него. Со сличен мирис е и лофантот.
3 Одгледување
Семето на билките се сади во април, плодот се собира кон крајот на август. Плодот сам отпаѓа, а созрева нерамномерно. Приносот е околу 1t/ha.
Историја на одгледување
Првпат, анасонот се спомнува во египетскиот папирус што датира од околу 1500 година п.н.е.
4 Поврзано
* Анасонка
* Мастика
* Узо
Струмка

Струмка — газиран безалкохолен пијалак кој се произведува од страна на „Грозд“ - Струмица.
Производството на Струмка има голема традиција на просторот на Македонија. Има специфична арома на крушка. Се нуди во стаклена форма од 0,25 л, како и во пластичен облик од 1,5 и 0,5 литри.
Главно производот е наменет за пазарот во Македонија, но освен тоа се извезува и во земјите од поранешна Југославија, Европа и Америка.
1 Галерија
Васил Котев

Васил Котев наречен Циљо Кономладски ( - ) — македонски револуционер, член на ТМОРО.
1 Животопис
Роден е во селото Кономлади, Костурско. Се вклучил во редовите на ТМОРО од самото нејзино основање во Костурско. Бил комита во четата на војводата Атанас Петров. Учествувал во убиството на Касам ага.
Бил уапсен од турските власти во јули 1900 година поради револуционерната дејност и осуден на казна затвор до јануари 1901 година. Кон крајот на 1902 година бил четник во четата на војводата Митре Влаот. Бил способен агитатор на ТМОРО и со неговите револуционерни активности и заложби на теренот дал голем придонес за неуспехот на мисијата на полковникот Јанков да крене востание во Костурско. Во Илинденското востание учествувал како војвода на Кономладскиот центар. Ја предводел четата од неговото село. Бил учесник и во преземањето на гратчето Невеска. Со четата дејствувал во Костурско и во Мариовско.
На враќање од Мариово неговата чета паднала во заседа на планината Вич (Нередска) кај селото Лаген, Леринско, при што загинал во битка со турска војска.
Димитар Икономов

Димитар Икономов (, — , ) — македонски револуционер, член на МРО / ТМОРО / ВМОРО.
1 Животопис
Роден е во селото Ловча, Неврокопско. Завршил педагошко училиште во Скопје во 1899 година. Учителствувал во село Србиново, Горноџумајско и Старчишта, Неврокопско. Соработувал со Јане Сандански. Земал учество во киднапирањето на американската мисионерка мис Елен Стон. Во 1903 година бил затворен во солунскиот затвор Еди Куле. Бил амнестиран во 1904 година.
Бил подвојвода во неврокопската реонска чета на војводата Петар Милев. Членувал во Неврокопскиот околиски комитет и бил и реонски војвода во Неврокопско. Од 1906 година бил член на Серскиот окружен комитет на ВМОРО. Учествувал во Балканските и Првата светска војна.
Во 1920 година бил избран за кмет на Неврокоп. Во 1922 година се спротивставил македонската револуционерна организација биде водена од Тодор Александров, по што бил ликвидиран од неговите четници.
Пица хат

Пица хат (|Pizza Hut) — американски синџир на ресторани за брза храна основан во 1958 година од браќата Ден и Френк Карни. Компанијата е позната по своето мени од италијанско-американската кујна кое вклучува пици и тестенини, како и прилози и десерти. Пица хат има преку 15.000 ресторани ширум светот и една од најголемите угостителски компании.
Песна до песна (филм)

„Песна до песна“ (англиски: ''Song to Song'') - американски филм од 2017 година, во режија на Теренс Малик. Главните улоги ги играат: Рајан Гослинг, Руни Мара, Кејт Бланчет, Натали Портман, Вал Килмер, Холи Хантер, Мајкл Фасбендер и Лике Ли. Директор на фотографијата е Емануел Лубецки.
1 Содржина
Филмот претставува приказна за страста и неверството меѓу два љубовни триаголника, а дејството се случува на музичката сцена во Остин, Тексас.
2 За филмот
Филмот трае 129 минути, но првичната верзија била долга дури осум часа. Снимањето на филмот било завршено во 2012 година, по што следувал долг процес на монтажа кој тарел пет години при што биле ангажирани дури тројца монтажери. Филмот бил сниман во најлуксузните вили и апартмани во Остин.
Хосе Маури

Хосе Маури (роден на во Реаличо, Аргентина) — аргентински професионален фудбалер кој настапува за ФК Милан, во италијанската Серија А, на позиција среден ред.
1 Клупска кариера
1.1 Парма
Маури својата фудбалска кариера ја започнал во екипата на ФК Парма, за која екипа дебитирал на 3 декември 2013 година во четвртата рунда од Купот на Италија, кога влегол во игра против ФК Варесе и ги одиграл последните 27 минути на натпреварот.
Во април 2015 година го постигнал својот прв гол во Серија А против ФК Јувентус , нарекувајќи го овој ден како најсреќен во неговиот живот.
1.2 Милан
На почетокот на сезоната 2015-16, Маури се приклучил на ФК Милан, потпишувајќи четиригодишен договор преку слободен трансфер. Сепак, Милан платил 4 милиони евра од непознати причини . Маури го направил своето прво деби на 1 декември, играјќи 99 минути на натпреварот против ФК Кротоне, кога Милан победил со 3-1 по дополнителноти време. Тој го направил своето деби за Серија А за Милан против Киево на 13 март 2016 година, играјќи ги последните пет минути од натпреварот кој завршил со резултат 0-0.
1.3 Емполи
На 30 август 2016 година, тој бил позајмен во ФК Емполи, играјќи една сезона за клубот, каде одиграл 14 натпревари.
2 Репрзентативна кариера
Бидејќи една од неговите баби била Италијанка, Маури ги исполнил условите за двојно државјанство. И покрај тоа што играл за италијанските младински интернационални екипи, Маури го одбил повикот за настап во италијанскиот тим до 20 години, објавувајќи ја својата желба да ја претставува единствено Аргентина.
3 Статистика
Клуб, Сезона, Лига, Куп, Европа, Останато, Вкупно
Натпревари, Голови, Натпревари, Голови, Натпревари, Голови, Натпревари, Голови, Натпревари, Голови
ФК Парма, 2013–14, 2, 1, 1, 0, —, —, 3, 1
2014-2015, 33, 2, 0, 0, —, —, 33, 2
Вкупно, 35, 3, 1, 0, —, —, 36, 3
ФК Милан, 2015-2016, 5, 0, 5, 0, —, —, 10, 0
2017-2018, 1, 0, 0, 0, 3, 0, —, 4, 0
2018-2019, 5, 0, 0, 0, 2, 0, —, 7, 0
Вкупно, 11, 0, 5, 0, 5, 0, —, 21, 0
ФК Емполи (позајмен), 2016-2017, 14, 0, 1, 0, —, —, 15, 0
Вкупно, 59, 3, 7, 0, 5, 0, —, 71, 3
Европа (митологија)

Европа — ќерка на Агенор, синот на Либија и Посејдон и Телефаса која ја нарекувале и Агриопа. Европа била единствената ќерка меѓу синовите Кадмо, Фојникс, Килик, Таса и Финиј.
1 Грабнување на Европа
Љубовникот Зевс занесен од убавината на Европа го испратил Хермес да ја грабне девојката која во близина на Тур шетала со своите другарки. Тој се претворил во силен бел бик и кога таа се искачила на неговиот грб ја однел на Крит (според друга верзија, во Беотија). Претворен во орел, Зевс ја силувал Европа и таа му роди три сина: Миној, Радамонт и Сарпедон.
2 Потрага по Европа
Несреќниот Агенор им нареди на своите синови да тргнат во потрага по единствената сестра и да не се вратат без неа. Не знаејќи на која страна тргнал бикот, браќата се разделија и тргнаа на различни страни. Фојникс отпатувал на запад и стигнал до Картагина, Килик замина во земјата која по него доби име Сицилија, Финеј замина во Тинија, Тас пак замина во Олимпија.
Кадмо запливал со Телефас кон островот Род. По смртта на брат си Телефас, Кадмо заминал во пророчиштето во Делфи, каде што Питија му кажала да ја напушти потрагата и да тргне по кравата и кога таа ќе цркне од умор, на тоа место да согради град.
3 Европа како мотив во уметноста
Европа со бикот е честа тема во уметноста при што таа најчесто е прикажана како го јава бикот, или клечи на неговиот врат, или лежи на него. На пример, познат е мозаикот во Пренеста, кој ја прикажува Европа како лежи на бикот, а со едната рака се придржува на неговиот рог.
Загреј

Загреј бил син на Зевс кој во тајност е зачнат со Персефона пред нејзиниот вујко Ад да ја однесе во подземниот свет.
1 Бесмртност
Зевс им наредил на синовите на Реја, кретски Курети да го чуваат Загреј во колевка на планината Ид. Но Титаните, непријатели на Зевс ги измамиле чуварите и кога тие заспале го измамиле и Загреј да излезе од пештерата па го нападнале. Загреј се борел со умешнноста да се претвора во разни живи битија, во Зевс, Крон, во птици, животни, но на крајот кога се претворил во бик, непријателите го грабналае и го изеле неговото живо месо.
Атена се појавила во време на крвавата гозба, му го спасила срцето на Загреј, го затворила во фигура од гипс и му вдахнала живот. Така тој станал бесмртен а коските му биле погребани ви храмот во Делфи. Зевс ги убил Титаните со гром.
Давиде Вилела

Давиде Вилела (|Davide Villella; р. ) — италијански професионален друмски велосипедист, кој вози за UCI World Tour екипата .
Вилела станал професионалец во 2014 година.
1 Животопис
Вилела е роден на 27 јуни 1991 година, во Магента, Ломбардија, додека денес престојува во Сант’Омобоно Терме.
Вилела потпишал со за сезоната 2014. Започнал на Џиро д’Италија 2014, но се повлекол на шестата етапа. Вилела потпишал со за сезоната 2015. Бил именуван во почетниот состав за Вуелта а Еспања 2015.
2 Достигнувања
;2012
: 2. Пиколо Џиро ди Ломбардија
: 3. Гран Премио дела Либерационе
: 6. Трофео Едил С
: 9. Трофео Франко Балестра
;2013
: 1. Краен пласман Џиро дела Вале д’Аоста
::1. Бодовен пласман
::1. Етапа 2
::1. Етапа 4
: 1. Пиколо Џиро ди Ломбардија
: 2. Трофео Едил С
: 2. Национално друмско првенство под 23 години
: 3. Копа Сабатини
: 3. Џиро дел’Емилија
: 6. Светско друмско првенство под 23 години
: 10. Европско друмско првенство под 23 години
;2014
: 1. Планински пласман Трка околу Баскија
: 4. Краен пласман Арктичка трка на Норвешка
::1. Пласман за млад возач
: 6. Копа Сабатини
: 6. Трофео Лаигвелја
;2015
: 10. Милано-Торино
;2016
: 1. Јапонски куп
: 5. Џиро ди Ломбардија
: 9. Џиро дел’Емилија
: 10. Краен пласман Критериум Интернасионал
: 10. Краен пласман Трка околу Полска
;2017
: 1. Планински пласман Вуелта а Еспања
: 5. Тре Вали Варезине
;2018
: 1. Краен пласман Трка Алмати
::1. Бодовен пласман
::1. Етапа 1
;2019
: 2. Краен пласман Трка околу Хрватска
: 5. ГП Индустрија & Артиџанато ди Ларчано
: 7. Џиро дел Пиемонт
: 9. Краен пласман Трка околу Гуангси
;2020
: 4. Трофео Поленка-Андрат
2.1 Распоред на резултатите на големите трки
Големи трки, 2014, 2015, 2016, 2017, 2018, 2019, 2020
Џиро, СО, 78, —, 72, 70, 60
Тур, не настапил во текот на кариерата
Вуелта, —, 94, 56, 97, 48, —, —
СО = се откажал; — = не учествувал
Златно руно

Златното руно — митолошки старогрчки предмет, руно на крилестиот овен на кој Фрекс и Хеда патувале во Калхида, каде што го чувал змејот.
1 Итрина на Пелиј
По смртта на алојскиот крал Кретеј, престолот го зел синот на Посејдон и Тира, Пелиј, иако според законот престолот требало да му припадне на неговиот брат Ајсон. Наскоро дознал за пророштвото дека ќе го убие потомокот на Ајол. Второто пророштво го информира Пелиј да се пази од човекот со една сандала.
Кога Јасон се појавил пред Пелиј тој едната сандала ја имал загубено (според волјата на Хера, која сакала да му се одмазди на Палиј) во калта на реката Анаур. Тогаш Пелиј го прашал Јасон што би правел кога пророштвото би му назначило кој од сограѓаните ќе го убие. Без размислување Јасон одговорил дека би го пратил да донесе златно руно.
Кога Пелиј му се претставил на Јасон кој е, Јасон храбро го побарал престолот, а бидејќи имал силна потпора од другите владетели, Пелиј немал храброст да го одбие, но користејќи ја итрината побарал прво да ја ослободи земјата од проклетството, и да го донесе златното руно кое сега висело во гората на Ареј Колхиѓанин, каде го чувала змија што не спие ни дење ни ноќе.
2 Потрагата по Златното руно
Јасон не можел да го одбие барањето на Пелиј. Тој го наговорил бродоградителот Аргус од Теспија да му направи брод со педесет весла. Арг го соградрадил бродот од борови дрвја во гората Пелион, а самата Атена на бродот Арго на прамецот му поставила пророчки клун од дабот на Зевс од Дардана.
Јасон во меѓувреме испратил гласници низ цела Грција за да соберат доброволци – јунаци да тргнат на неизвесното патување.
Наскоро била формирана посадата на Арго, ја сочинувале најголемите јунаци кои се отповикале на предизвикот. Според името на бродот морепловците биле наречени Аргонаути, а некаде се спомнуваат и под името Минијци, зашто некои од нив, како и самиот Јасон биле потомци на ќерките на Минијад.
3 Исполнување на задачата
Потрагата по Златното руно била долга, неизвесна и исполнета со многу непредвидени потешкотии и само благодарение на силната поддршка на Хера и Атена, како и на јунаштвото на неговите сопатници Јасон успеал да го донесе бродот до целта. Но и тогаш мисијата би била невозможна да во неа не се вплеткале божествата, но овој пат и со помош на Афродита, која издејствувала нејзиниот син Ерос да ја маѓепса ќерката на Ајет Медеја, која му помагала на Јасон да дојде до руното.
Ајет на Аргонаутите им задавал речиси невозможни задачи за да избегне да им го предаде руното. Но и по исполнувањето на задачите, кралот Ајет одбил да го исполни ветеното и се заканил дека ќе го запали Арго кој бил укотвен пред неговата престолнина Аја и дека ќе ја убие посадата. Знаејќи го тоа, Медеја ги повела Јасон и Аргонаутите во забранетата градина. Медеја со своето волшебништво им помогнала на Аргонаутите заспивајќи го чудовишниот змеј роден од крвта на Тифон. Јасон крадешкум го симнал руното, по што се повлекле во својот брод и тргнале назад.
4 Користена литература
*****
5 Поврзано
* Арго
* Фрекс
*Јасон